
                                 אגודת התעופה הכללית בישראל
Israel Association of General Aviation

1. פרוטוקול ישיבת ועדת ספורט 3.2.10
2. נוכחים: ירון אפרת, איציק קירשנר, תמיר רון, דוד גורודצקי, רותי ריכטר
3. אורחים: נעמן תם
1) סדר יום: 

4. סגירת הרשמה לאליפות העולם 
5. קורס ניווט למתחילים בשיתוף האז"מים 12.2.10
6. תחרות ניווט מתחילים 19.2.10
7. סיכום תחרות נחיתות דיוק 29.1.10
8. אבדן לוגר 







9. קרן המתקנים 2009/2010
10. עדכון לוח תחרויות הספורט 2010
1. מהלך הישיבה:

2. סגירת הרשמה לאליפות העולם בסלובקיה
 כל שנה האגודה שולחת 2 צוותים לאליפות עולם או אירופה, מתוך הצוותים שהשתתפו והגיעו למקומות ראשונים בתחרויות בארץ. שני הצוותים שהגיעו למקומות ראשונים והשתתפו בתחרויות רבות בשנת 2009 הם: 1) תמיר רון וירון אפרת 2) גדי אדן ושאול רום. גדי ושאול הודיעו כי אינם מעוניינים לצאת לאליפות העולם. שני צוותים שכן ביקשו לצאת: 1) איציק קירשנר וחגי אריאל – השתתפו יפה בעבר כולל באליפות העולם באוסטריה ב-2008, אך ב-2009 לא השתתפו בשום תחרות. 2) חיים זקלד ומיכה רגב – בשנת 2009 השתתפו בכמה תחרויות לרבות אליפות אירופה בספרד, אבל במחצית השנייה של השנה לא השתתפו. לאחר הידברות עם הצוותים סוכם כי שניהם ישתתפו בשתי תחרויות במרץ ובאפריל. הצוות שישיג את התוצאות היותר טובות ייסע לאליפות העולם.
החלטה: לאמץ את ההסדר עם הצוותים.

3. קורס ניווט למתחילים 12.2.10 
מתברר כי נרשמו 10 חברים מהאגודה וקרוב ל-30 מחברי עמותת האז"מים. תכנית הקורס תואמה עם נעמן תם – אחראי התחום הספורטיבי תחרותי של האז"מים. סוכמו פרטי הערכה שתימסר לכל משתתף, כולל מפה לתרגול הכנת משימה, לאזור שמתחיל דרומה להרצליה ומסתיים צפונה בקו נצרת.

4. תחרות ניווט למתחילים 19.2.10
התחרות מהווה חלק בלתי נפרד מהקורס. מירב תודיע למשתתפים להסתדר בצוותים ולהזמין מטוסים. התחרות הוכנה ע"י איתן ליפובצקי. יש לתאם את חדר ההרצאות של שירגל לתדרוך בבוקר התחרות.


5. תחרות נחיתות בשדה תימן 29.1.10
בתחרות זכתה ענת הודסמן בתוצאה מעולה. מיעוט המשתתפים מעיב על התחום.

6. אבדן לוגר
נגנב הלוגר שענת הודסמן לקחה להכנת ניווט לצורך אימון בקורס הניווט לבנות האגודה. 
לאחר דיון נקבע כי ענת תישא בשליש מעלותו.

· קרן המתקנים 2009/2010
2009 – לאחר דיון הוחלט שבכספי קרן המתקנים שאושרו לנו ל-2009 נרכוש מכשיר GPS מדגם GR495.  2010 – במסגרת הבקשה לקרן המתקנים 2010 יש לכלול:
· 10 שעוני סטופר מהסוג הנמצא בחנות הווירטואלית של גדי אדן
7. מכונה להכנת מפות ניווטים לתחרויות (ביידיש - מדפסת לייזר צבע)

· עדכון תחרויות הספורט 2010
· 19 במרץ - תחרות ניווט 1 (תחרות נחיתות שהייתה מתוכננת לחודש זה תידחה ליוני)
· 9 באפריל – תחרות ניווט 2

התחרויות תיערכנה במתכונת מלאה כהכנה לאליפות העולם

